Polisiebeampte gevonnis oor korrupsie | Maroela Media
'n 33-jarige speurder van die Van Reenen-eenheid is in die Ezakheni-streekshof in KwaZulu-Natal gevonnis op aanklag van korrupsie.
Simon Mvelase is Vrydag tot 15 jaar direkte tronkstraf gevonnis, het kapt. Simphiwe Mhlongo, woordvoerder van die polisie, gesê.
"Konst. Mvelase was in Augustus 2016 'n ondersoekbeampte in 'n diefstalsaak wat in die Van Reenen-gebied plaasgevind het," het Mhlongo verduidelik. "Hy het R21 000 van die beskuldigde se meisie geëis om nie die borgtogaansoek teen te staan nie. Die saak is na die Valke se ondersoekeenheid oor ernstige korrupsie verwys en 'n operasie is uitgevoer. Hy is in hegtenis geneem."
Mvelase het 'n paar keer in die hof verskyn en was op borgtog vrygelaat tot hy uiteindelik gevonnis is.
Hoekom word sekere mense gestraf vir korrupsie. Wanneer word Zuma gestraf. Dit is baie onregverdig.
Dit is uitstekend daar is so baie polisie betrokke by kriminele aktiwiteite hulle sal n spesiale hof moet hê en dit gaan jare vat om al die vrot appels uit te kry , hier in Pretoria sal jy die hele stasie by party areas moet sluit want net die vrou wat tee maak is nie besig met krimineele aktiwiteite of korupsie nie .Die moot bv as n ongeluk aangemeld word by die stasie word die insleepdiens eers gebel en daarna gaan kyk die polisie of iemand dalk onder die invloed van alkohol is nie om hom te arresteer nie om… Lees meer »